Frosti Logason skrifa 23. febrúar 2017 07:00 Hrútskýring er orð sem hefur rutt sér til rúms á undanförnum misserum í samhengi við baráttuna gegn hinu margumtalaða feðraveldi . Það á vel við aðstæður þar sem karlar tala af miklu yfirlæti og hroka niður til kvenna án þess að hafa endilega eitthvað merkilegt fram að færa . Orðið er að verða útbreitt og vinsælt . Konur á Alþingi hafa einnig skorið upp herör gegn fyrirbærinu en sennilega er leitun að vinnustað sem hefur í gegnum tíðina alið af sér fleiri hrúta eða aðra forystusauði feðraveldisins . Þegar Kvennalistinn sálugi klofnaði á sínum tíma skrifuðu einhverjir gárungar í gríni að nú myndu þær Kvennalistakonur loksins bjóða fram klofið . Ég er ekki frá því að full þörf sé á þessu innan veggja Háskóla Íslands . Eins og til dæmis nú þegar virtur fræðimaður á sviði tölfræðirannsókna leyfir sér að benda á galla í rannsóknum sem dregnar eru af ályktanir um launamismunun . Prófessorinn getur birt slíkar athugasemdir óáreittur í erlendum vísindaritum .